पीवी सिंधु सेमीफाइनल में बाहर, टॉप सीड अकाने यामागुची ने 21-14, 21-15 से हराया
Canada Open 2023 Indian Shuttlers Update - युवा भारतीय शटलर लक्ष्य सेन ने कनाडा ओपन के फाइनल में जगह बना ली है। कैल्गरी में जारी बैडमिंटन चैंपियनशिप में लक्ष्य ने जापान के केंता निशिमोटो को हराया
युवा भारतीय शटलर लक्ष्य सेन ने कनाडा ओपन के फाइनल में जगह बना ली है। कैल्गरी में जारी बैडमिंटन चैंपियनशिप में लक्ष्य ने जापान के केंता निशिमोटो को हराया। शनिवार को मेंस और विमेंस सिंगल्स कैटेगरी के सेमीफाइनल खेले गए। विमेंस सिंगल्स में भारत की पीवी सिंधु को हार का सामना पड़ा। उन्हें सेमीफाइनल में टॉप सीड अकाने यामागुची ने सीधे गेम में हराया।
2 ही गेम में जीते लक्ष्य 
21 साल के लक्ष्य ने शनिवार देर रात हुए सेमीफाइनल में जापान के केंता निशिमोटो को सीधे गेम में हराया। उन्होंने जापानी शटलर के स्ट्रॉन्ग डिफेंस को बीट करते हुए पहला गेम 21-17 के अंतर से जीता। उन्होंने दूसरे गेम में भी अच्छा फॉर्म जारी रखा और निशिमोटो को 21-14 से हराकर मैच जीत लिया।
सेमीफाइनल में जीत के साथ लक्ष्य ने रविवार रात को होने वाले फाइनल में जगह बना ली है। यहां उनका सामना चीन के ली शी फेंग से होगा। फेंग ने सेमीफाइनल में जापान के कोडाई नाराकोडा को 21-8, 21-11 से हराया।
पीवी सिंधु की गोल्ड मेडल की उम्मीदें टूटीं 
शनिवार रात को ही विमेंस सिंगल्स के भी सेमीफाइनल खेले गए। भारत की पीवी सिंधु को जापान की अकाने यामागुची के खिलाफ हार मिली। यामागुची सीधे गेम में 21-14, 21-15 से जीत गईं। टॉप सीड यामागुची फाइनल में थाईलैंड की रत्चानोक इंतानोन से भिड़ेंगी। इंतानोन को सेमीफाइनल में अमेरिका की बीवेन झांग से वॉकओवर मिला।
रविवार को ही होंगे डबल्स के भी फाइनल 
रविवार को 3 और कैटेगरी के फाइनल होंगे।
